**Մարզպետի տեղակալ Լևոն Սարգսյանը մասնակցեց Գոշ գյուղի օր միջոցառմանը 13.09.2014**

 Սեպտեմբերի 13-ին Տավուշի մարզպետի տեղակալ Լևոն Սարգսյանը Գոշում մասնակցեց Գոշ գյուղի օր միջոցառմանը: Դեռևս անցած տարվա նույն օրը, երբ գյուղի զավակ, այժմ ռուսաստանաբնակ ճանաչված գործարար ու բարերար Անտոն Մեհրաբյանի նախաձեռնությամբ նշանավոր Գոշավանքի բակում հանդիսավորությամբ բացվեց միջնադարի հանճարեղ մտածող, օրենսդիր ու առակագիր Մխիթար Գոշի բրոնզաձույլ արձանը, համայնքի ղեկավար Գևորգ Ամիրխանյանը հայտարարեց, որ այսուհետ սեպտեմբերի 13-ը նշվելու է որպես Գոշ գյուղի օր, և ամեն անգամ այդ օրը նշանավորվելու է գյուղի համար մի կարևոր իրադարձությամբ: Այս անգամ Գոշի օրը նշանավորվեց Հայրենական մեծ պատերազմում զոհված գոշեցիների հիշատակին կառուցված հուշարձանի հանդիսավոր բացմամբ: